Vardy menang kasut emas
JAMIE Vardy memenangi ‘Golden Boot’ Liga Perdana Inggeris untuk kali pertama dalam kariernya semalam walaupun penamat musim yang tidak baik untuk Leicester City yang menyaksikan mereka terlepas peluang layak ke Liga Juara-Juara UEFA. Penyerang England, Vardy, 33, menjadi pemain tertua yang memenangi anugerah untuk penjaring terbanyak liga setelah menjaringkan 23 gol, satu lebih banyak berbanding penyerang Arsenal, Pierre-Emerick Aubameyang dan pemain dari Southampton, Danny Ings. Dengan Chelsea memastikan kedudukan keempat teratas dengan kemenangan 2-0 ke atas Wolves, Vardy gagal menjaringkan gol ketika Foxes gagal memperoleh kemenangan menentang Manchester United yang amat mereka perlukan memintas pasukan Ole Gunnar Solskjaer di tempat keempat teratas. Vardy hampir menjaringkan gol untuk Leicester dalam kekalahan 2-0 semalam di King Power Stadium ketika apabila percubaan beliau terkena palang selepas sejam perlawanan. Ederson memenangi anugerah ‘Golden Glove’ sebagai penjaga gawang paling banyak tidak melepaskan gol setelah kemenangan 5-0 Manchester City ke atas Norwich yang sudah tersingkir, membawanya kepada 16 perlawanan untuk musim ini. Dia mendahului satu kedudukan di depan penjaga gol Burnley, Nick Pope, yang pasukannya mengalami kekalahan 2-1 dari Brighton. – AFP 
See author's posts
